2011թ.-ին Ֆրանսիայի կողմից Հայոց ցեղասպանության հերքումը դատապարտող որոշման նախագծին Էրդողանը խիստ պատասխան տվեց: Իր խոսքն ուղղելով Ֆրանսիայի նախագահ Սարկոզիին՝ Էրդողանը կարդաց պատմական մի փաստաթուղթ-նամակ, որը 1526թ-ին Օսմանյան սուլթան Սուլեյման Հրաշալին գրել էր Ֆրանսիայի թագավոր Ֆրանցիսկոս Առաջինին: Այն իրենից ներկայացնում էր գերության մեջ գտնվող Ֆրանցիսկոսի օգնության խնդրանքի պատասխանը: Նամակի սկզբում թվելով բոլոր երկրները, որոնց տիրում է ինքը` Օսմանյան սուլթանը, Սուլեյմանն իր խոսքն ուղղում է Ֆրանսիայի արքա Ֆրանցիսկոսին՝ ասելով, որ վերջինս դեսպանից կտեղեկանա այն մասին, ինչ նա պատրաստվում է անել: Իր ելույթում Էրդողանը ցանկանում էր հատկապես շեշտել բազմաթիվ երկրների տեր Սուլթան Սուլեյմանի ու Ֆրանսիայի` գերի ընկած և օգնություն խնդրող արքայի հակադրությունը[xx]: Իր մեկ այլ ելույթում Էրդողանը խոսում է իրենց՝ Սուլթան Սուլեյմանի թոռները լինելու մասին[xxi]: